আশ-শির্ক ফিল কাদিম ওয়াল হাদিস
আশ-শিরক ফিল-কাদিম ওয়াল হাদিস' (আরবি: الشرک في القديم والحديث, প্রাচীন ও আধুনিক শিরক হল একটি ইসলামী গ্রন্থ যা বাংলাদেশী ইসলামী পন্ডিত আবু বকর মুহাম্মাদ যাকারিয়া দ্বারা লিখিত একটি বই। সৌদি আরবের মাকতাবাতুর রুশদ ২০০১ সালে এই বইটি প্রকাশ করে। এই বইটি অতীত থেকে বর্তমান পর্যন্ত ইসলামের দৃষ্টিতে শিরকের বিভিন্ন রূপের উপর একটি ব্যাপক রচনা। এই বইটি আরব বিশ্বে একটি একাডেমিক বই হিসেবে খুবই জনপ্রিয়, অনেক পণ্ডিত তাদের লিখিত বই ও নিবন্ধে এই বইটিকে রেফারেন্স হিসেবে ব্যবহার করেছেন, যাদের মধ্যে আলি সাল্লাবিও অন্তর্ভুক্ত।এই বইটি মূলত লেখকের পিএইচডি গবেষণামূলক কাজ, যা মদীনা ইসলামী বিশ্ববিদ্যালয়ের ম্যাগাজিনে প্রকাশিত হয়েছিল। পরে এটি যৌথভাবে বই হিসেবে প্রকাশিত হয়। বইটিতে নাস্তিকতাকেও শিরক হিসেবে বর্ণনা করা হয়েছে।